B4-0479, 0480, 0483, 0485 και 0505/96

Ψήφισμα σχετικά με τα αποτελέσματα του Ευρωπαϊκού Συμβουλίου του Τορίνο στις 29 και 30 Μαρτίου 1996

Το Ευρωπαϊκό Κοινοβούλιο,

Α. λαμβάνοντας υπόψη τα αποτελέσματα του Ευρωπαϊκού Συμβουλίου του Τορίνου, με το οποίο άρχισε μιά νέα Διακυβερνητική Διάσκεψη με στόχο την προσαρμογή των Συνθηκών στην προοπτική της διεύρυνσης της Ένωσης,

Β. υπενθυμίζοντας τα συμπεράσματα του ψηφίσματός του στις 17 Μαΐου 1995 ((ΕΕ C 151 της 19.06.1995, σελ. 56)) σχετικά με τη λειτουργία της Συνθήκης για την Ευρωπαϊκή Ένωση ενόψει της Διακυβερνητικής Διάσκεψης του 1996 - Εφαρμογή και ανέλιξη της Ένωσης,

Γ. εκφράζοντας την επιθυμία του υπέρ της οικοδόμησης μιάς Ευρώπης πιό δημοκρατικής και πιό διαφανούς, που θα δίδει απάντηση στις ανησυχίες των περισσοτέρων πολιτών, δηλαδή στο θέμα της καταπολέμησης της ανεργίας και στο πρόβλημα των οξύτατων κοινωνικών δυσκολιών που αντιμετωπίζουν οι ευρωπαϊκές χώρες,

Δ. λαμβάνοντας υπόψη ότι η Ευρώπη χρειάζεται να επιβεβαιώσει πληρέστερα την ταυτότητά της στη διεθνή σκηνή και, επομένως, να αποκτήσει κοινή εξωτερική πολιτική και πολιτική ασφαλείας επάξια του κύρους της στον κόσμο,

Το Ευρωπαϊκό Κοινοβούλιο,

1. συγχαίρει την Ιταλική Προεδρία διότι έφερε εις πέρας, εντός των προβλεπομένων προθεσμιών, τις προπαρασκευαστικές φάσεις της ΔΚΔ, και διότι επέτρεψε έτσι στο Ευρωπαϊκό Συμβούλιο να αναθέσει σε αυτήν αρκετά ευρεία εντολή ώστε να μπορέσει να σημειωθεί σημαντική πρόοδος της Ευρωπαϊκής Ένωσης[semigr ]

Ευρώπη των πολιτών

2. επικροτεί την προτεραιότητα της οποίας έτυχαν η προστασία των θεμελιωδών ανθρωπίνων δικαιωμάτων στην Ευρωπαϊκή Ένωση και θεωρεί πρωταρχικό για την ΔΚΔ να σημειώσει σημαντική πρόοδο στους τομείς της ιθαγένειας, της δικαιοσύνης και των εσωτερικών υποθέσεων, καθώς η Ευρωπαϊκή Ένωση καλείται, πράγματι, επιτακτικά να δώσει απάντηση στις ανησυχίες των πολιτών της[semigr ]

Απασχόληση

3. υπενθυμίζει ότι όλα τα ευρωπαϊκά συμβούλια, από το Συμβούλιο του Δεκεμβρίου 1993 στις Βρυξέλλες μέχρι το Συμβούλιο του Μαρτίου 1996 στο Τορίνο, έχουν αποφανθεί ότι η μεγαλύτερη προτεραιότητα είναι η καταπολέμηση της ανεργίας[semigr ] υπογραμμίζει ότι, εξαιτίας αυτού του ζητήματος, τίθεται σε αμφισβήτηση η αξιοπιστία του Ευρωπαϊκού Συμβουλίου, καθ' ήν στιγμήν διεξάγονται οι εργασίες για την προετοιμασία της επομένης του συνάντησης, τον Ιούνιο 1996, στη Φλωρεντία, η οποία θα επικεντρωθεί στο ζήτημα της ανεργίας[semigr ] επιμένει ότι η αξιοπιστία του Συμβουλίου απαιτεί την πλήρη εφαρμογή της Λευκής Βίβλου για την ανάπτυξη, την ανταγωνιστικότητα και την απασχόληση και από την έγκριση της πρωτοβουλίας της Επιτροπής για ένα Ευρωπαϊκό Σύμφωνο Εμπιστοσύνης για την Απασχόληση μεταξύ των κοινωνικών εταίρων, το οποίο θα περιλαμβάνει την αναθεώρηση των οικονομικών προοπτικών[semigr ]

4. επισημαίνει επ'αυτού ότι τα μέτρα προώθησης της απασχόλησης θα πρέπει επίσης να αναπτυχθούν από τα κράτη μέλη, τις περιφέρειες και τις τοπικές κοινότητες και πρωτίστως από τους ίδιους τους κοινωνικούς εταίρους[semigr ]

5. λαμβάνει γνώση της πρόθεσης της Ιταλικής Προεδρίας να συγκαλέσει τον μήνα Ιούνιο 1996 τριμερή διάσκεψη μεταξύ των κυβερνήσεων, των κοινωνικών εταίρων και της Επιτροπής με θέματα την ανάπτυξη και την απασχόληση, αναμένει δε μια κοινοτική πρωτοβουλία στο θέμα της απασχόλησης με την ευκαιρία του προσεχούς Ευρωπαϊκού Συμβουλίου της Φλωρεντίας[semigr ]

Δημοκρατικότερα και αποτελεσματικότερα θεσμικά όργανα

6. σημειώνει την απόφαση σχετικά με τη συμμετοχή εκπροσώπων του Ευρωπαϊκού Κοινοβουλίου στην ΔΚΔ, και θα παρακολουθήσει την εξέλιξη για την εφαρμογή της κατάλληλης πρακτικής μεθόδου[semigr ]

7. θεωρεί ότι απαιτείται εις βάθος μεταρρύθμιση των θεσμικών οργάνων για την εγκαθίδρυση μιάς Ένωσης πιό δημοκρατικής και πιό αποτελεσματικής, και για την προσαρμογή της στις προκλήσεις των μελλοντικών διευρύνσεων[semigr ]

8. εκπλήσσεται που στα συμπεράσματά του το Ευρωπαϊκό Συμβούλιο δεν εκφράζει άποψη σχετικά με μία από τις προτεραιότητες του Ευρωπαϊκού Κοινοβουλίου, την απλοποίηση δηλαδή και την κωδικοποίηση της Συνθήκης[semigr ]

9. όσον αφορά την ενιαία εκλογική διαδικασία:

α) υπενθυμίζει την αδιάσειστη προσήλωσή του υπέρ της θέσπισης ενιαίας διαδικασίας για την εκλογή των βουλευτών του Ευρωπαϊκού Κοινοβουλίου, και με έκπληξη διαπιστώνει ότι οι προτάσεις που υπέβαλε σύμφωνα με τις διατάξεις του άρθρου 138, παράγραφος 3, της Συνθήκης ΕΚ δεν έτυχαν καμίας συνέχειας από πλευράς Συμβουλίου[semigr ] και

β) υπενθυμίζοντας την πλήρη αντιπροσωπευτικότητα του Ευρωπαϊκού Κοινοβουλίου, του μόνου οργάνου της Ένωσης που εκλέγεται με άμεση και καθολική ψηφοφορία, επαναλαμβάνει την επιθυμία του να προταθεί από την ΔΚΔ αναθεώρηση του άρθρου 138, παράγραφος 3, με στόχο να καταστεί ευκολότερη η έγκριση και εφαρμογή ενιαίας εκλογικής διαδικασίας, χωρίς να διαμφισβητείται η σύμφωνη γνώμη του Ευρωπαϊκού Κοινοβουλίου[semigr ]

10. υπενθυμίζει ότι έχει μέγιστη σημασία να βελτιωθούν οι διαδικασίες λήψης αποφάσεων, για να εξασφαλισθεί η δημοκρατία και η ευθύνη, με επέκταση της συναπόφασης και της διαδικασίας σύμφωνης γνώμης[semigr ]

11. υπενθυμίζει την απαίτησή του να εισαχθεί από την ΔΚΔ η ρήτρα της σύμφωνης γνώμης του Ευρωπαϊκού Κοινοβουλίου για κάθε περαιτέρω τροποποίηση της Συνθήκης, και ζητεί από το Ευρωπαϊκό Συμβούλιο να αναλάβει ήδη από τώρα πολιτική δέσμευση ώστε, πριν από την υπογραφή και κύρωση της μελλοντικής Συνθήκης, να ζητηθεί ψήφος έγκρισης του κειμένου της από το Ευρωπαϊκό Κοινοβούλιο[semigr ]

12. φρονεί ότι, προκειμένου να αποφευχθεί κάθε κίνδυνος παράλυσης, το ζήτημα της εισαγωγής στη συνθήκη μιας «ρήτρας για ενισχυμένες συνεργασίες» θα πρέπει κατάνάγκη να τεθεί, ώστε να μπορέσουν όλα τα κράτη που το επιθυμούν, υπό ορισμένους όρους και στο πλαίσιο και με σεβασμό της Συνθήκης, να προχωρήσουν μακρύτερα προς την κατεύθυνση της ολοκλήρωσης[semigr ]

13. ζητεί τη ριζική αναδιοργάνωση και προώθηση του διοργανικού διαλόγου σχετικά με τη μεταρρύθμιση της Συνθήκης, με την αντιπροσωπευτική συμμετοχή του Ευρωπαϊκού Κοινοβουλίου, των κυβερνήσεων των κρατών μελών και της Επιτροπής[semigr ]

14. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, την Επιτροπή και το Συμβούλιο καθώς και στα κοινοβούλια και τις κυβερνήσεις των κρατών μελών.